Nikolai Gumiliov

Nikolai Stepanovitx Gumiliov (; Kronstadt, 1886ko apirilaren 15aGreg./apirilaren 3aJul. - Kovalevski basoa, Petrogradetik gertu, 1921eko abuztuaren 26a) errusiar olerkari, literatur kritikari, bidaialari eta ofizial militarra izan zen.

1902an lehen poema publikoa, Hiritik basora ihes egin nuen izenekoa (Я в лес бежал из городов) eta 1905ean lehen olerki liburua, Konkistatzaileen bidea. 1907tik Europan zehar bidaiatu zuen, batez ere Frantzian eta Italian, eta Errusian itzuli zen Apollon egunkari artistikoa argitaratzera. 1910ean Anna Akhmatovarekin ezkondu zen eta 1912an haien seme Lev jaio zen.

Afrikarekin liluratuta, hainbat aldiz bidaiatu zuen kontinentera, eta Etiopian esploratu eta ehizatu zuen.

1910ean Viatxeslav Ivanov poeta sinbolistaren eragina jaso zuen. Hala ere, sinbolismoaren mistizismoarekin pozik ez zegoenez, Sergei Gorodetskirekin Olerkarien gremioa sortu zuen. Mugimenduak akmeismo deitu zuen. Modeloak Théophile Gautier eta Frantziako Parnasse izan ziren. Osip Mandelstam, Georgi Ivanov eta Vladimir Nabokov mugimendu honetakoak izan ziren.

Gogo biziz parte hartu zuen Lehen Mundu Gerran, eta bi aldiz kondekoratu zuten. Bitartean, bere olerkiak argitaratzen jarraitu zuen.

1920an Errusia Osoko Idazleen Batasunaren sortzaileetako bat izan zen. Jendaurrean erakutsi zituen bere ideia antikomunistak eta jendaurrean aitaren egiten zuen. Txekako kideek atxilotu zuten eta 1921eko abuztuan exekutatu zuten.

 Kanpo estekak 

Kategoria:Sanpetersburgotarrak
Kategoria:Errusiako poetak
Kategoria:Errusiako militarrak
Kategoria:Lehen Mundu Gerrako militarrak
Kategoria:Errusiako literatura kritikariak
Kategoria:Errusiako ekialdeko ortodoxoak
Kategoria:Fusilatuak
Kategoria:Errusiako monarkikoak
Kategoria:Sobietar Batasuneko disidenteak
Kategoria:Errusiako noblezia
Kategoria:Exekutatutako idazleak
Kategoria:Exekutatutako errusiarrak
Kategoria:San Jurgiren Gurutzea jaso dutenak
Kategoria:San Petersburgon hildakoak